=== Nordafrika ===
Da han ankom til Nordafrika fik Horrocks korps ordre til at forsvare [[Slaget ved Alam el Halfa|Alam el Halfa]]-højderyggen mod et forventet angreb fra [[Afrika Korps]]et. I bekymring over, at store tab ville kunne true hans planlagte [[Andet slag om el-Alamein|el-Alamein offensiv]], gav Montgomery Horrocks besked på at slå feltmarskal [[Erwin Rommel]]s styrker "uden at blive unødigt slemt tilredt i forbifarten".<ref>Horrocks. ''A Full Life'', p.&nbsp;108.</ref> Horrocks forberedte et rent defensivt slag med sine kampvogne gravet ned bag højderyggen. Da tyskerne angreb den [[30. august]] lykkedes det dem ikke at lokke de britiske kampvogne i retning af deres [[88 mm kanon]]er – en taktik som tidligere havde været brugt med stor succes, og i stedet fandt de sig under beskydning af både artilleri og fly fra [[Desert Air Force]].<ref>Mead. ''Churchill's Lions'', p.&nbsp;212.</ref> Slaget endte med at tyskerne fik kontrol over Himeihat-højderne, men for en høj pris, og de allierede styrker var uvillige til at forsøge at generobre dem efter et fejlslået angreb fra 2. newzealandske division.<ref>Warner. ''Horrocks'', p.&nbsp;75.</ref> Hærens defensive succes styrkede moralen,<ref>Neillands. ''The Desert Rats'', p.&nbsp;138.</ref> og Horrocks fik ros fra sin underordnede, brigadegeneral [[George Philip Bradley Roberts|Roberts]], for hans "vidunderlige evne til at inspirere tillid og entusiasme uanset hvor han bevæger sig".<ref>Roberts and Bayerlein</ref> Montgomery var også godt tilfreds og sagde: "han fortjener stor ros for sin indsats den dag".<ref>Warner. ''Horrocks'', p.&nbsp;76.</ref>
Sport Kultur